EELNÕU 2020/274

	KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

27. august 2020   nr

Loa andmine varaliste kohustuste võtmiseks
hankelepingute finantseerimiseks

Kohaliku omavalitsuse üksuse finantsjuhtimise seaduse § 28 lõike 3 alusel Viljandi Linnavolikogu

o t s u s t a b:

1. Lubada linnavalitsusel võtta varalisi kohustusi järgmiste riigihangete korraldamiseks  eesmärgiga sõlmida hankelepingud:
	1.1. Dekoratiivhaljastuse hooldus 2021-2023.
	1.2. Lossipargi hoolduskava 2022-2031 koostamine.
	1.3. Mõttetarga pargi puude hooldus.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Age Alas
Esitatud: 
Esitaja: Viljandi Linnavalitsus	Ettekandja: Kalvi Märtin
Lk arv:
Hääletamine: koosseisu häälteenamus

Seletuskiri
Loa andmine varaliste kohustuste võtmiseks
hankelepingute finantseerimiseks

Kohaliku omavalitsuse üksuse finantsjuhtimise seaduse § 28 lõike 3 kohaselt võivad linnavalitsus ja linnavalitsuse hallatav asutus sõlmida lepingu, millega kaasneb väljaminek tulevastel eelarveaastatel juhul, kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

1. Dekoratiivhaljastuse hooldus 2021-2023

Hanke eesmärk on sõlmida töövõtuleping Viljandi linna dekoratiivhaljastuse hooldamiseks töövõtu tähtajaga 3 aastat (2021, 2022, 2023).

Töövõtuga on hõlmatud Viljandi linnale kuuluvatel üldkasutatavatel territooriumidel asuvad istutusalad, nõuistutused ja amplid. Sõlmitava töövõtulepinguga on töövõtja vastutada ja korraldada istutusmaterjali (suve- ja püsililled, dekoratiivtaimed) hankimine, istutustööde teostamine, kastmistööd, istutuste hooldustööd (lõikused, väetamine, umbrohutõrje jmt), istutusnõude korrashoid jmt valdkonnapõhised tööd.

Käesoleva aastaga lõppeva 2-aastase täitmisperioodiga (2019 ja 2020) töövõtulepingu töövõtjaks on OÜ MLJ Haljastus, lepingu maksumus koos käibemaksuga 139 968 eurot, sh asutuste (lasteaiad, koolid, huvikoolid) dekoratiivhaljastuse kulud. Koostatava hanke mahtu ei arvestata asutuste (lasteaiad, koolid, huvikoolid) dekoratiivhaljastuse kulusid, kuna kinnisvara haldusamet arvestab need kulud asutuste välihoolduse hanke mahtu.

Hankija jätab endale õiguse sõlmitava hankelepingu lõppedes rakendada riigihangete seaduse § 49 lõiget 5 ja väljakuulutamiseta läbirääkimiste tulemusena hankelepingut korrata.
Hankelepingu eeldatav maksumus on ca 230 000-240 000 eurot.

2. Lossipargi hoolduskava 2022-2031 koostamine

Majandusamet taotles KIK looduskaitse programmist toetust Lossipargi hoolduskava koostamiseks aastateks 2022-2031. KIK otsustas 16. juunil toimunud nõukogu koosolekul projekti taotlust toetada 11 712 euroga. Omafinantseeringu määr on 25 % ehk 2 928 eurot.

Lossipargi hoolduskava planeeritud koostamise aeg on 2021. aasta. Hange hoolduskava koostaja leidmiseks tuleb korraldada 2020. aasta sügisel, kuna hanke läbiviimine ja otsused on eelduseks KIK-iga sihtfinantseerimise lepingu sõlmimiseks, tähtaeg lepingu esitamiseks on 16. detsember 2020.

Väljavõte projektitaotlusest:
Viljandi Lossipargile koostati 2011. a rekonstrueerimisprojekt, mis osaliselt on teostatud.
Rekonstrueerimisprojekti koosseisu kuulus ka pargi hoolduskava perioodiks 2011-2021. Viljandi Lossimägede puistutes on läbi viidud dendroloogiline ekspertiis (DE) perioodil 2010. a november kuni 2011. a märts.
Projekti raames koostatakse uueks perioodiks 2022-2031 Viljandi Lossipargi hoolduskava. Tööde teostamise aluseks on Viljandi Maastikukaitseala kaitsekorralduskava, mille elluviimise vajalikud meetmed on:
• Viljandi Lossipargi rekonstrueerimisprojekti koostamine ja elluviimine.
• Viljandi Lossipargi hooldustööd.

Pargi korrashoiuks ja hooldamiseks tuleb järjepidevalt pargis läbi viia hooldustöid, mis hõlmavad pargialade koristamist, vallikraavide ja haljasalade niitmist, kevadist põõsaste ja puude lõikamist, võsa piiramist, ohtlike ja kuivanud puude likvideerimist.

Koostatava hoolduskava koosseisus on:
•	maastikuanalüüs ja pargi kasutuse analüüs;
•	pargi väärtuste, probleemide ja eesmärkide kirjeldus;
•	hooldustegevuste kirjeldus, nende prioriteetsus ja tööde mahud,
•	tegevuskava koos ajakavaga.

Viljandi Lossipargi hoolduskava 2022-2031 tegevuskava alusel planeeritakse pargi edaspidiste hooldustegevuste läbiviimine.

3. Mõttetarga pargi puude hooldus

Majandusamet taotles KIK looduskaitse programmist toetust Mõttetarga pargi puude hoolduseks. KIK otsustas 16. juunil toimunud nõukogu koosolekul projekti taotlust toetada 13 536 euroga. Omafinantseeringu määr on 25 % ehk 3384 eurot.

Mõttetarga pargi puude hooldus on planeeritud teostada 2021. aasta jooksul. Hange puude hooldaja leidmiseks tuleb korraldada 2020. aasta sügisel, kuna hanke läbiviimine ja otsused on eelduseks KIK-iga sihtfinantseerimise lepingu sõlmimiseks, tähtaeg lepingu esitamiseks on 16. detsember 2020.

Väljavõte projektitaotlusest:
Töö objektiks on Viljandi Lossipargis asuva Mõttetarga pargi puude hooldus. Alal asub ca 120 puud, millest kuni 20 puud raiutakse või lõigatakse elustikupuuks, ülejäänutele teostatakse hoolduslõikus. Peamine puuliik on pargis pärn, aga on ka vahtrat, jalakat jm. 15-le noorele umber 5 meetri kõrgusele pärnale teostatakse noore puu hooldus.

(allkirjastatud digitaalselt)
Age Alas
haljastuse ja heakorra spetsialist